alexandrainst/scandi-wiki huggingface dataset:
NRK Aktivum

NRK Aktivum AS ble opprettet som et heleid datterselskap av Norsk rikskringkasting i 1997 for å ta hånd om NRKs forretningsmessige virksomhet. Selskapet er lokalisert på NRKs lokaler på Marienlyst.

NRK Aktivum skal skape inntekter ved å utvikle og distribuere rettigheter, produkter og tjenester med merkevaren NRK. Selskapet har en portefølje av inntektsbringende aktiviteter med tilknytning til NRKs redaksjonelle virksomhet.

NRK Butikken ble lagt ned den 1. februar 2021, men NRK skal fortsette med salg av produkter basert på kjente og kjære NRK-konsepter for både barn og voksne. Produktene blir heller å finne i diverse faghandler og produsentenes egne hjemmesider. Noen av stedene du kan finne NRK produkter er:

Basert på NRKs programarkiver og løpende produksjon i TV, radio og på nett, utvikler selskapet produkter i samarbeid med lisenspartnere. Produktene gjøres tilgjengelig i kanaler tilpasset produktet

Selskapet er ansvarlig for salg av sponsorplakater på NRKs TV-kanaler.

NRK Aktivum eier 50 prosent av aksjene i RiksTV.

Per 15. september 2020 har selskapet 8 ansatte.

Referanser

Eksterne lenker
 NRK Aktivum
 NRK Butikken
 NRK Aktivum

Aktivum
Norske forlag
Etableringer i 1997
Forlag etablert i 1997
Oszkár Gerde

Oszkár Gerde (født 8. juli 1883 i Budapest, død 8. oktober 1944) var en ungarsk fekter som deltok under OL 1908 i London og 1912 i Stockholm.

Gerde ble olympisk mester i fekting under OL 1908. Han var med på det ungarske laget som vant lagkonkurransen i sabel. Fire år senere, under OL 1912 i Stockholm, tok han sin andre olympiske tittel i sabel lagkonkurranse.

OL-medaljer 
 1908  London -  Gull i  fekting, sabel lagkonkurranse (Ungarn)
 1912  Stockholm -  Gull i  fekting, sabel lagkonkurranse (Ungarn)

Eksterne lenker 
 

Ungarske fektere
Olympiske mestere for Ungarn
Medaljevinnere under Sommer-OL 1908
Deltakere for Ungarn under Sommer-OL 1908
Fektere under Sommer-OL 1908
Medaljevinnere under Sommer-OL 1912
Deltakere for Ungarn under Sommer-OL 1912
Fektere under Sommer-OL 1912
Personer fra Budapest
Olympiske medaljevinnere i fekting
Péter Tóth

Péter Tóth (født 12. juli 1882 i Budapest i Ungarn, død 28. februar 1967 i Budapest) var en ungarsk fekter som deltok under OL 1908 i London, 1912 i Stockholm og 1928 i Amsterdam.

Toth ble olympisk mester i fekting under OL 1908. Han var med på det ungarske laget som vant lagkonkurransen i sabel. Fire år senere, under OL 1912 i Stockholm, tok han sin andre olympiske tittel i sabel lagkonkurranse.

OL-medaljer 
 1908  London -  Gull i  fekting, sabel lagkonkurranse (Ungarn)
 1912  Stockholm -  Gull i  fekting, sabel lagkonkurranse (Ungarn)
 (1906  Athen -  Bronse i  fekting, sabel)

Eksterne lenker 
 

Ungarske fektere
Olympiske mestere for Ungarn
Medaljevinnere under Sommer-OL 1906
Deltakere for Ungarn under Sommer-OL 1906
Fektere under Sommer-OL 1906
Medaljevinnere under Sommer-OL 1908
Deltakere for Ungarn under Sommer-OL 1908
Fektere under Sommer-OL 1908
Medaljevinnere under Sommer-OL 1912
Deltakere for Ungarn under Sommer-OL 1912
Fektere under Sommer-OL 1912
Personer fra Budapest
Olympiske medaljevinnere i fekting
Dezső Földes

Dezső Földes (født 30. desember 1880 i Miskolc i Ungarn, død 27. mars 1950) var en ungarsk fekter som deltok under OL 1908 i London og 1912 i Stockholm.

Földes ble olympisk mester i fekting under OL 1908. Han var med på det ungarske laget som vant lagkonkurransen i sabel. Fire år senere, under OL 1912 i Stockholm, tok han sin andre olympiske tittel i sabel lagkonkurranse.

OL-medaljer 
 1908  London -  Gull i  fekting, sabel lagkonkurranse  Ungarn 
 1912  Stockholm -  Gull i  fekting, sabel lagkonkurranse  Ungarn

Eksterne lenker 
 

Ungarske fektere
Olympiske mestere for Ungarn
Medaljevinnere under Sommer-OL 1908
Deltakere for Ungarn under Sommer-OL 1908
Fektere under Sommer-OL 1908
Medaljevinnere under Sommer-OL 1912
Deltakere for Ungarn under Sommer-OL 1912
Fektere under Sommer-OL 1912
Personer fra Miskolc
Olympiske medaljevinnere i fekting
Peter Sunde

Peter Sunde Kolmisoppi (født 13. september 1978 i Uddevalla; også kjent under aliaset brokep) er en norsk-finsk dataspesialist og en av personene som frontet BitTorrent–nettstedet The Pirate Bay. Han er broren til Mats Kolmisoppi.

I barndommen flyttet Sunde mye rundt i Norden. Allerede som niåring begynte han å programmere, og hadde svært gode resultater på skolen. På gymnaset valgte likevel Sunde å droppe ut, og ble programmerer på heltid. Han fikk så fast jobb i kommunen, før han under IT-bobla deltok i oppbygningen av den svenske portalen Tjohoo. Senere arbeidet han for Siemens i Norge med datahåndtering i forbindelse med selskapets røntgenmaskiner. Etter å blitt sykemeldt i forbindelse med overarbeid begynte han å interessere seg for piratbevegelsen, og ble aktiv i Piratbyrån og The Pirate Bay. Sunde ble deretter The Pirate Bays ansikt utad.

31. januar 2008 ble Sunde sammen med Fredrik Neij, Gottfrid Svartholm og Carl Lundström tiltalt i Sverige for medvirkning og forberedelse til opphavsrettsbrudd via The Pirate Bay. Rettssaken startet mandag 16. februar 2009, og de fire tiltalte nekter straffeskyld og hevder at Pirate Bay må anses som en søkemotor og at intet opphavsrettsbeskyttet materiale finnes på nettstedets servere. 
Den 17. april 2009 ble de fire dømt til ett års fengsel hver, samt totalt 30 millioner kroner i solidarisk erstatning til de musikk-, film- og plateselskap som fremsatte krav i søksmålet. Dommen kommer sannsynligvis til å ankes.

Dokumentarfilmeren Simon Klose fulgte blant andre Peter Sunde for å lage filmen TPB AFK om piratbevegelsen og hendelsene omkring rettssaken.

Den 31. mai 2014 ble Peter Sunde arrestert nærme Malmö, Sverige etter fire år på rømmen. Politiet hadde sporet ned Peter og derav raidet en gård i Skåne der de fant Peter. Peter ble dømt til 8 måneders fengsel.

Referanser

Kilder 

 «Snabbguide – allt du behöver veta om rättegången» Svenska Dagbladet 15.02.09
 «Jag känner inte att jag gör något fel» Sydsvenskan 07.02.09

Eksterne lenker 
 
 brokep.com

Personer i databransjen
The Pirate Bay
Fødsler i 1978
Alexandre Lippmann

Alexandre Lippmann (født 11. juni 1881, død 23. februar 1960) var en fransk fekter som deltok under i tre olympiske leker, 1908 i London, 1920 i Antwerpen og 1924 i Paris.

Lippmann ble olympisk mester i fekting under OL 1908. Han var med på det franske laget som vant lagkonkurransen i kårde. Individuelt kom han på andreplass. Seksten år senere, under OL 1924 i Paris, tok han sin andre olympiske tittel, også denne gang i kårde lagkonkurranse. Lippmann tok også to medaljer under OL 1920 i Antwerpen, sølvmedalje individuelt og bronse i lag.

OL-medaljer 
 1908  London -  Gull i fekting, kårde lagkonkurranse (Frankrike)
 1924  Paris -  Gull i  fekting, kårde lagkonkurranse (Frankrike) 
 1908  London -  Sølv i fekting, kårde
 1920  Antwerpen -  Sølv fekting, kårde  
 1920  Antwerpen -  Bronse fekting, kårde lagkonkurranse (Frankrike)

Referanser

Eksterne lenker 
 

Franske fektere
Olympiske mestere for Frankrike
Medaljevinnere under Sommer-OL 1908
Deltakere for Frankrike under Sommer-OL 1908
Fektere under Sommer-OL 1908
Medaljevinnere under Sommer-OL 1920
Deltakere for Frankrike under Sommer-OL 1920
Fektere under Sommer-OL 1920
Medaljevinnere under Sommer-OL 1924
Deltakere for Frankrike under Sommer-OL 1924
Fektere under Sommer-OL 1924
Personer fra Paris
Olympiske medaljevinnere i fekting
Furubarmåler

Furubarmåler (Thera obeliscata) er en sommerfugl i gruppen av de egentlige målere  (Geometridae). Denne arten finnes over nesten hele Norge, men er sjelden lengst i nord.

Utseende 
En middelsstor (vingespenn 23 – 30 mm), slank, gråaktig måler. Denne arten er ganske variabel i fargen (se ). Forvingen er mer eller mindre grå, ofte brunlig ved roten. Midt i vingen er det et brunt (enkelte ganger gulaktig) tverrbånd som er ganske smalt ved bakkanten, det har en knekk og utvider seg samtidig kraftig litt foran midten av vingen, slik at det ved vingens forkant er ca. to og en halv gang så bredt som ved bakkanten. Bakvingen er gråhvit med et mørkere bakhjørne. Larven er naken, grønn med hvite striper. Også puppen er grønn med hvite striper, noe som gir kamuflasje mellom barnåler.

Levevis 
Denne arten har larver som lever på furu (Pinus spp.) og gran (Picea spp.), av og til også på andre bartrær. Den grønne fargen med hvite striper gir dem utmerket kamuflasje. De voksne målerne flyr mest i august – oktober, lenger sør i Europa finnes det også en generasjon som flyr på forsommeren, dette kan av og til forekomme også i Norge.

Utbredelse 
Arten finnes i Nord-Afrika, Europa (bortsett fra Balkan) og det nordlige Asia. I Norge forekommer den over så godt som hele landet, men ser ut til å mangle i deler av Nord-Norge.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Thera obeliscata
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site 
 Bestimmungshilfe für die in Europa nachgewiesenen Schmetterlingsarten - bilder som viser variasjoner innen arten.

Målere
Sommerfugler formelt beskrevet i 1787
Dyr formelt beskrevet av Jacob Hübner
Southfield

Southfield er en by i Oakland County i den amerikanske delstaten Michigan. Southfield ble grunnlagt av John Daniels i 1823, og de første hvite bosetterne kom fra Birmingham og Royal Oak, samt fra statene New York og Vermont. Southfield fikk sitt navn fra Bloomfield Townships «south fields» («de sørlige engene»). Det første postkontoret ble etablert i 1833 og det første rådhuset ble oppreist i 1873. Southfield fikk bystatus i 1958. Byens befolkningsvekst hendte hovedsakelig mellom 1950 og 1990 da flesteparten av Detroits hvite borgere nærmest rømte byen etter raseopptøyene i 1943 og spesielt etter 12 Street riot i 1967. På 1970-tallet hadde Southfield også blitt hjem for en stor jødisk befolkning, og tidlig på 1990-tallet hadde mange middelklasse afro-amerikanere flyttet inn til byen. I dag er Southfield et stort businessdistrikt.

Byen befinner seg mellom 8 Mile Road i sør, Inkster Road i vest, Greenfield Road i øst og for det meste 13 Mile Rd. i nord. Byen grenser til Detroit og Redford Township i sør, Farmington Hills i vest, Franklin, Bingham Farms og Beverly Hills i nord, og Royal Oak, Berkley og Oak Park i øst. Byen Lathrup Village ligger innen Southfields grenser i den østre delen av byen.

Elven River Rouge renner igjennom Southfield.

Eksterne lenker
 (en) City of Southfield
 (en) Southfield Public Library
 (en) Southfield Public Schools
 (en)
 (en) The Oakland County
 (en) Pioneer Cemetery

Byer i Oakland County
Byer i Michigan
Bosetninger etablert i 1823
1823 i Michiganterritoriet
Byer grunnlagt i 1958
1958 i Michigan
KammeRana

KammeRana er et ensemble som består av distriktsmusikere i Rana kommune. KammeRana har ved flere anledninger hatt konserter under Havmanndagene.

Ensemblet er tilknyttet Rana Kulturskole, hvor musikerne har undervisningsdelen av sine stillinger.

Besetningen pr. våren 2007 var:
 fiolin (Ida Mouritzen)
 cello (Elin Korneliussen)
 fløyte (Anne-Guri Frøystein)
 klarinett (Marte Bjerke)
 trompet (Kristine Klubben)
 klaver (Julie Belinda Treimo)
 gitar (Øyvind Lunde)
 sang (Bente Hoff (mezzosopran)).

Diskografi 
 Minner, ncb 1995

Eksterne lenker
 Rana kommune: KammeRana

Norske musikkgrupper
Kultur i Rana
Kultur i Nordland
Keego Harbor

Keego Harbor er en by i Oakland County i den amerikanske delstaten Michigan. Byen startet som en eiendomsinvestering rundt 1900 av Joseph E. Sawyer, en advokat fra Pontiac. Navnet «Keego» ble sagt å bety «stor fisk» på et indianerspråk. Det finnes ingen havn (harbor) i Keego Harbor, men byen ligger ved Cass Lake, en av sjøene i den vestre delen av Oakland County og området er kjent for sine vannrekreasjonsmuligheter.

Byen grenser til Sylvan Lake i øst og Orchard Lake Village i sørvest.

Eksterne lenker
 (en) City of Keego Harbor

Byer i Oakland County
Byer i Michigan
Bosetninger etablert i 1900
1900 i Michigan
Byer grunnlagt i 1955
1955 i Michigan
Maurice Noël Léon Couve de Murville

Maurice Noël Léon Couve de Murville (født 27. juni 1929 i Saint-Germain-en-Laye i Frankrike, død 3. november 2007 i Littlehampton i Storbritannia) var katolsk erkebiskop av erkebispedømmet Birmingham.

Couve de Murville ble født utenfor Paris i en gammel familie som hadde sine røtter på Mauritius. Da han var syv år, flyttet familien til Leatherhead i Surrey i England. Han tok mastergrad i assyro-babylonske studier fra School of Oriental and African Studies i London i 1975. 

Han ble presteviet 29. juni 1957. Han virket blant annet som studentprest ved University of Cambridge og ved University of Sussex.

Den 22. januar 1982 utnevnte pave Johannes Paul II ham til erkebiskop av Birmingham. Han innehadde dette embedet til juni 1999 das han ble innvilget avskjed av helsegrunner. 

Etter sin avgang var han akademisk aktiv, og rakk å fullføre kort før sin død en oversettelse til engelsk av den franske pater Jean-Pierre Charbonniers verk om de kristnes historie i Kina 600-2000. 

Han var fetter til den franske politikeren, utenriksminister og en kort stund statsminister Maurice Couve de Murville (1907–1999) fra slektens hugenottiske gren.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Filippo Bernardini (1884-1954) *1933 
 Biskop Franz von Streng ((1884-1970) *1937
 Erkebiskop Bruno Bernard Heim ((1911-1903) *1961
 Erkebiskop Maurice Noël Léon Couve de Murville ((1929-2007) *1982
Linjen Rebiba

Referanser 

engelske katolske biskoper
katolske biskoper av Birmingham
Personer fra Saint-Germain-en-Laye
Personer fra distriktet Mole Valley
Binyang

Binyang (kinesisk: 宾阳县; pinyin: Bīnyáng Xiàn) er et fylke i byprefekturet Nanning i den autonome region Guangxi Zhuang i Folkerepublikken Kina. 

I 1999 var folketallet på  innbyggere.

Etnisk fordeling (1999)

Samferdsel
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Referanser

Eksterne lenker
 Lokalregjeringens hjemmesider

Binyang
Altair (månelander)

Altair (tidligere Lunar Surface Access Module eller LSAM) var et planlagt amerikansk månelandingsfartøy som ble kansellert i 2010 sammen med Constellation-programmet som det var en del av.

Planlagt bruk 
Altair ble utviklet for å skytes opp i jordbane av bæreraketten Ares V sammen med Earth Departure Stage. I jordbane skulle Altair koble seg sammen med romkapselen Orion med astronauter ombord - som var blitt skutt opp tidligere med bæreraketten Ares I. Fartøyene skulle sammen forlate jordbane og reise mot månen og gå i bane rundt den. Altair skulle koble seg fra Orion-fartøyet og lande på månens overflate, mens Orion fortsatte i bane (uten besetning). Etter at oppholdet på måneoverflaten var fullført, skulle Altair skyte seg opp fra månen og koble seg sammen med Orion-fartøyet igjen, og deretter vende tilbake til Jorden.

Beskrivelse
Altairs utforming lignet mye på Apollo-programmets månelandingsfartøyer, selv om Altair skulle være mye større. Det skulle bestå av to deler: Et nedstigningstrinn (engelsk: descent stage) som rommet hoveddelen av drivstoffet, elektrisitetsforsyning og hoveddelen av oksygenet for besetningen. Den andre delen skulle være et oppstigningstrinn (engelsk: ascent stage) som også skulle være habitat for besetningen.

Til forskjell fra Apollos månelandingsfartøy, som bare bragte to av de tre astronautene til månenoverflaten, skulle Altair ta med seg alle i besetningen ned til månens overflate for opphold på opptil syv dager. Altair var også tenkt å kunne skytes opp ubemannet som et lastefartøy.

På samme vis som Apollo-programmets månelandingsfartøy, skulle Altair ha luker: Én på oversiden for sammenkobling med Orionfartøyet og en hovedluke for tilgang til måneoverflaten. Altair skulle ha en luftsluse som ligner de på romfergene eller på den internasjonale romstasjonen (ISS). Luftslusen skulle gjøre det mulig for astronautene å ta på og av romdraktene uten at månestøv ble med inn i kabinen, samt å slippe dekompresjon av hele fartøyet.

Altair skulle også ha et lite toalett som ligner det på ISS eller russiske Sojuz, en matvarmer for å unngå Apollos «kald suppe»-meny, et laserbasert avstandsmålingssystem (med radarbackup), en ny glasscockpit og Boeing 787-basert datasystem som var identisk med det som var planlagt i Orion på det tidspunktet.

Kilder 
 Altair Lunar Lander Fact Sheet
 Space Review
 Globalsecurity
 Propulsion and Cryogenic Advanced Development for Altair 

Constellation-programmet
Romfartøyer
Einar Stenseng

Einar Agdal Stenseng (født  7. oktober 1982) er en norsk vokalist, musiker, låtskriver og forfatter. 

Han debuterte med musikkalbumet Einar Stenseng i september 2006 på plateselskapet Big Dipper Records. I tillegg har han utgitt selv to album, Hard at Work (desember 2005) og Love & Loss (august 2006), samt en EP, To the Dogs (desember 2007).

Debutalbumet ble av pressen karakterisert som en «inspirert debut», og Stenseng ble kalt «en slags norsk Nick Cave eller Lou Reed» og «en artist som har det lille ekstra de fleste andre singer/songwritere i dette landet mangler».

I oktober 2008 bidro Stenseng på hyllestplaten til St. Thomas med en versjon av "Oh, I Have Left the Ground", i duett med Paal Flaata.

Andrealbumet Stenseng II ble utgitt i april 2010 også på Big Dipper Records og i april 2019 kom tredjealbumet "Stenseng" på Safe & Sound Recordings.

Stenseng er også med i bandet Happy Dagger og spilte fra 2011 til 2014 med Oslo Ess.

I august 2020 utga Stenseng romanen En riktig stygg bok på Kolon Forlag.

Diskografi 
Album
Hard at Work (2005)
Love & Loss (2006)
Einar Stenseng (2006)
Stenseng II (2010)
Vi prøver igjen (2018), med Marte Wulff
"Stenseng" (2019)

Singler
Constance (2006)
Leaving Jerusalem (2006)
To the Dogs (2007)
Ready for Your Love (2010)
Det går over (2017), med Marte Wulff

Happy Dagger
Album
Songs of Shame (2009)
Bittarheden (2010)
More Songs of Shame (2014)

Vekkelsen
Album
 Vekkelsen (2018)
Deltar på
 Fancie: Stranger to None (2004)
 BerlinSong: Berlin Songs Vol. 1 (2005)
 Nathan Vanderpool: For a Foreign Shore (2006)
 Nikki Sudden: The Truth Doesn't Matter (2006)
 Fancie: Stories of Fancie (2007)
 Lasse Matthiessen: Stray Dog (2007)
 BerlinSong: BerlinSong: Songs from the Film (2008)
 St. Thomas: St. Thomas (2008)
 St. Thomas: St. Thomas: Walk With Me (2008)
 Hush Records: DECA: A HUSH 10th Anniversary Compilation (2009)
 BerlinSong: Berlin Songs Volume 3 (2009), Tomi Simatupang Riding with Death
 Break-a-leg recordings: The Crypt – "Live on the Spot" (2010)
 Oslo Ess: Uleste bøker og utgåtte sko (2011)
 Nikki Sudden: Playing with Fire (2011)
 Ring: Pilegrimens urtesamling (2011)
 Terje Nicolaisen: Terje Nicolaisen (2012)
 Mats Grönmark: Roller Coaster Blues (2012)
 Hotel Hotel: Famous Smile (2012)
 Oslo Ess: Bislett Stadion/Primitiv (2012)
 Oslo Ess: Verden på nakken, venner i ryggen (2012)
 Oslo Ess: Fritt fram/Tøffe gutter (Live) (2012)
 Oslo Ess: 199 Live Akustisk fra Rockefeller (2013)
 Stanley Brinks: Whistles (2014)
 OnklP & De Fjerne Slektningene: OnklP & De Fjerne Slektningene (2014)
 General Forsamling: Litt udpaa (2018)
 General Forsamling: Takk for dæ gamla (2015)
 General Forsamling: 40 (2015)
 General Forsamling: Hvis Gud vil (2015)
 Garden State: Propeller Sessions (2015)
 Marte Wulff: Si det sånn (2016)
 Marte Wulff: Herje fritt (2016)
 The Late Great: Songs From the 21th Century (2016)
 Marte Wulff: Gå mæ vill (2016)
 Marte Wulff: Marte Wulff (2016)
 General Forsamling: Kalv (2018)
 Marte Wulff: Verden er stor (2018)

Referanser

Eksterne lenker 
 
 
 
 
 MySpace
 Last.fm
 Rate Your Music

Norske sangere
Norske musikere
Norske låtskrivere
Henry Lehman

Henry Lehman (opprinnelig Heinrich, født 1822 i Rimpar i Bayern i Tyskland, død 17. november 1855 i New Orleans) var en tyskfødt jødisk forretningsmann i USA. 

Lehman emigrerte til USA i 1844 og slo seg ned i Montgomery i Alabama, hvor han startet en tørrvareforretning ved navn «H. Lehman». Etter at hans to brødre den ene etter den andre også kom over fra hjemlandet ble navnet på forretningen endret til det tilslutt het «Lehman Brothers». 

Brødrene spesialiserte seg på den lukrative handelen med bomull og dette ble motoren i deres finansielle fremgang.

Tyske forretningsfolk
Forretningsfolk fra USA
Personer fra Landkreis Würzburg
Wixom

Wixom er en by i Oakland County i den amerikanske delstaten Michigan. Wixom var hjem til Wixom Assembly Plant, en bilfabrikk eid av Ford. Biler som Lincoln LS, Ford Thunderbird og Ford GT ble produsert der. Produksjonen av Lincoln Town Car er flyttet til St. Thomas, Ontario i Canada. Bilproduksjonen stoppet opp 31. mai 2007, og fabrikken er nå nedlagt. Wixom grenser til Novi.

Eksterne lenker
 (en) City of Wixom
 (en) The Oakland County

Byer i Oakland County
Byer i Michigan
Bosetninger etablert i 1831
1831 i Michiganterritoriet
Byer grunnlagt i 1958
1958 i Michigan
Walter Corbett

Walter «Watty» Samuel Corbett (født 26. november 1880 i Wellington i Shropshire, død 1955 i Birmingham) var en engelsk fotballspiller som deltok i de olympiske lekene i 1908 i London.

Corbett var med på det britiske fotballaget som ble olympiske mestere under OL 1908 i London. De beseiret Danmark med 2-0 i finalen.

OL-medaljer 
 1908  London -  Gull i fotball (Storbritannia)

Eksterne lenker 
 

Engelske fotballspillere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Fotballspillere under Sommer-OL 1908
Fotballspillere for Aston Villa FC
Fotballspillere for Birmingham City FC
Fotballspillere for Queens Park Rangers FC
Personer fra distriktet Telford and Wrekin
Olympiske medaljevinnere i fotball